ફિફા-2018 હવે અંતિમ ચરણમાં પહોંચી રહ્યું છે. ગઈકાલે મોડી રાત્રે રોમાંચક મેચમાં ફ્રાન્સે બેલ્જિયમને 1-0થી હરાવીને ફીફાના 21માં વર્લ્ડ કપના ફાઈનલમાં જગ્યા મેળવી લીધી છે. આ સાથે જ ફ્રાન્સ ત્રીજી વખત ફાઈનલમાં પહોંચવામાં સફળ રહ્યું છે. આ અગાઉ 1998 અને 2006માં ફાઈનલમાં પહોંચ્યું હતું, જેમાં 1998માં વર્લ્ડ ચેમ્પિયન બન્યું હતું. આ તરફ બેલ્જિયમ પહેલી વખત ફાઈનલમાં પહોંચવાની તક ગુમાવી પડી હતી. બેલ્જિયમનો 24 મેચોની જીતની કડી પણ તૂટી ગઈ છે, જેમાં તેને 78 ગોલ કર્યા છે અને આ મેચ પહેલા માત્ર એક જ મેચમાં ગોલ કરી શકી ન હતી. ફ્રાન્સની ટીમ ભલે મેચ જીતવામાં સફળ રહ્યું પરંતુ બેલ્જિયમને ટીમે રશિયામાં ઉત્તમ પ્રદર્શન કરી લાખો લોકોનું દિલ જીતી લીધું છે. પહેલી સેમીફાઈનલમાં માત્ર 51મી મિનિટમાં એક માત્ર ગોલ કરવામાં આવ્યો હતો, જે સૈમ્યએલ ઉમટિટી હેડરથી કરવામાં આવ્યો હતો. જે ફ્રાન્સ દ્વારા કોર્નર મળતાં, એન્ટોની ગ્રીજમેનની કિક પર ઉમટિટીએ હેડરથી ગોલ ફટકારી ફ્રાન્સને 1-0ની લીડ અપાવી હતી.